EkBass/fiwiki-20250220-pages-articles huggingface dataset:
Kraftwerk Union

Kraftwerk Union (KWU) oli saksalaisen Siemens AG:n voimalaitoksia valmistava tytäryhtiö. Sillä on tuotantolaitoksia Mülheim an der Ruhrissa, Erlangenissa, Berliinissä ja Offenbach am Mainissa. Vuonna 1968 Siemens ja AEG aloittivat yhteistyön voimalaitoksien rakentamisessa. Yhteisyritys luotiin 1969 ja vuonna 1973 AEG:n voimalaitostuotanto siirtyi Kraftwerk Unionille. Myöhemmin KWU sulautettiin Siemensiin ja siitä tuli Siemens Nuclear Power-yksikkö. Helsingissä sijaitsevan Kellosaaren kaasuturbiinivoimalan toimitti KWU. Se otettiin käyttöön vuonna 1974. Luokka:Saksalaiset energiayhtiöt
Rhode Islandin yliopisto

Rhode Islandin yliopisto (, URI) on julkinen yliopisto Rhode Islandin osavaltiossa, Yhdysvalloissa. Sen pääkampus sijaitsee Kingstonin kaupungissa. Lisäksi sillä on kampukset Narragansettissa, Providencessa ja West Greenwichissä. Yliopistossa on noin 14 500 opiskelijaa. Se perustettiin vuonna 1892 nimellä Rhode Island College of Agriculture and Mechanic Arts. == Aiheesta muualla == * Rhode Islandin yliopiston viralliset internetsivut *Virallinen urheilusivu Luokka:Rhode Islandin yliopistot ja korkeakoulut
Pohjannaula (yhtye)

Pohjannaula oli suomalainen folkrock-yhtye, joka toimi vuosina 1995–2011. Lilith julkaisi yhtyeen debyyttialbumin Kivi vuonna 1998. Albumin tuottivat Mara Salminen ja A. W. Yrjänä. Vuonna 2000 Pohjannaula siirtyi EMIlle, joka julkaisi yhtyeen kaksi seuraavaa albumia Pässinpää ja Päreinä. Juha Menna lähti bändistä kesken Päreinä-albumin nauhoitusten ja uudeksi rumpaliksi tuli Hermanni Peltola. Pohjannaulan neljäs albumi Tätä kaikki kaipaa julkaistiin yhtyeen oman levymerkin Uho Recordsin alla vuonna 2005. Albumilla yhtyeen kokoonpanossa oli taas tapahtunut muutoksia, kun Antero Aunesluoman tilalle basistiksi tuli Tuomo Kuure. Antero Aunesluoma on soittanut Pohjannaulan jälkeen yhtyeissä Sapattivuosi, Blake sekä Kivireki, jossa yhdessä Juha Mennan kanssa. Kivireessä oli aiemmin mukana myös Tomi Rikkola ja bassossa Tuomo Kuure. Yhtyeen rumpali Hermanni Peltola tunnetaan DJ-projekteissaan nimellä DJ Svengali.http://www.hs.fi/nyt/artikkeli/T%C3%A4ss%C3%A4+kuljimme+kerran/1135261407104 Pohjannaula lopetti toimintansa helmikuussa 2011.http://www.freebok.net/books/Pohjannaula/view.html ==Jäsenet== *Samuli Mäkisalo – laulu ja kitara (1995–2011) *Juha-Matti Pesonen – kitara (1995–2011) *Tomi Rikkola – alttoviulu (1996–2011) *Tuomo Kuure – basso (2003–2011) *Hermanni Peltola – rummut (2001–2011) *Juha Menna – rummut (1995–2001) *Antero Aunesluoma – basso (1995–2003) ==Tuotanto== ===Albumit=== *Kivi (1998) *Pässinpää (2000) *Päreinä (2002) *Tätä kaikki kaipaa (2005) ===Singlet ja EP:t=== *Tyttärille (1997) *Halajan (1998) *Kun juoksu loppuu / Pirunpelto (promo, 1998) *Tuohisormus (promo, 1999) *Veistäjä / Sielulintu (2000) *Jääkannel (2000) *Liekki (2001) *Kuljettu matka (2002) *Ei ole tapana (promo, 2005) *Lumottu yö / Pinnan alla (promo, 2005) == Lähteet == == Aiheesta muualla == * Mikko Metsämäki: Kun Suomi palas puuhun. Ylioppilaslehti 15/1998. * Pertti Ojala: . Soundi 3/2002. Luokka:Suomalaiset rockyhtyeet
Catulli carmina

Catulli carmina on Carl Orffin säveltämä näyttämöteos, joka pohjautuu Catulluksen runoihin. Teos kuuluu Orffin triptyykkiin, johon kuuluvat lisäksi Carmina Burana ja Trionfo di Afrodite. Catulli carmina sai ensiesityksensä 6. marraskuuta 1943. == Henkilöt == Tanssiroolit: * Catullus * Hänen rakastettunsa Lesbia * Caelius * Ipsitilla * Ameana Kuoro: * Nuorukaisia ja neitsyitä * Vanhuksia == Synopsis == === Juoni === Vanhukset suhtautuvat nuorten rakkaudentunnustuksiin ivallisesti. Heidän mottonsa on: kaikki on vain teeskentelyä, mikään ei säily ikuisesti. Kiista vastakkaisista mielipiteistä jää toistaiseksi ratkaisematta, vasta varsinaisen esityksen tapahtumat tuovat selkeyttä asiaan. Lesbia tapaa Catulluksen, joka nukahtaa hänen syliinsä. Lesbia jättää Catulluksen saman tien ja menee kapakkaan viihdyttämään rakastajiaan tanssillaan. Voidakseen avata Lesbian vielä uudelleen, Catullus asettuu nukkumaan kadulle tytön asunnon eteen. Hänen unensa Lesbiasta ja tämän rakkaudesta Caeliusta kohtaan havahduttaa Catulluksen hereille. Yhä Lesbiaan rakastuneena Catullus kirjoittaa Ipsitillalle kirjeen ja torjuu vanhan ilotytön, Ameanan. Lopulta hän huomaa Lesbian tämän rakastajien ja ystävien seurassa. Häikäilemättömästi Catullus jättää Lesbian. Suuttunut Lesbia pakenee. Elinvoimaisten nuorten taistelu kokeneita vanhuksia vastaan kääntyy nuorten hyväksi, jotka eivät koskaan opi vanhempiensa virheistä vaan jotka sokeina seuraavat omia intohimojaan: "Eis aiona. Ikuisesti sinun!" Luokka:1940-luvun musiikkiteokset Luokka:Carl Orffin teokset
Tukholman synagoga

thumb|Tukholman synagogaa. Tukholman synagoga () on synagoga Ruotsin pääkaupungissa Tukholmassa, Norrmalmin kaupunginosassa, Berzelii parkin vieressä. Se on rakennettu vuosina 1861–1870 arkkitehti Fredrik Wilhelm Scholanderin tekemien suunnitelmien mukaisesti. Seurakuntatalo on valmistunut 1927.Fredric Bedoire: Stockholms byggnader: Arkitektur och stadsbild, s. 81. Norstedts, Tukholma 2012. Tukholman synagoga valmistui samana vuonna, jona juutalaiset saivat Ruotsissa täydet kansalaisoikeudet. Rakennuksen arkkitehtuuri herätti aikanaan kansainvälistä huomiota. Monista 1800-luvun eurooppalaisista synagogista poiketen se ei perustu uusmaurilaisuuteen vaan muinaiseen assyrialaiseen arkkitehtuuriin. Synagogaan mahtuu noin 900 henkeä. == Lähteet == == Aiheesta muualla == Luokka:Norrmalm Luokka:Ruotsin synagogat Synagoga Luokka:Uskonto Tukholmassa
Purppuraselkäkolibri

Purppuraselkäkolibri (Aglaeactis aliciae) on uhanalainen eteläamerikkalainen kolibri. == Koko ja ulkonäkö == Purppuraselkäkolibri kasvaa 12–13 cm pitkäksi. Sen vartalo ja siivet ovat yleisväriltään tummanruskeat, rinta valkea ja selkä nimensä mukaan purppuranpunainen.Birdlife == Esiintyminen == Laji elää Perussa pienellä alueella noin kolmen kilometrin korkeudessa kasvavissa haavikoissa. Paikallinen metsäteollisuus hävittää purppuraselkäkolibrin pesimäalueita ja istuttaa niiden tilalle nopeakasvuisempaa eukalyptusta. Laji luokiteltiin välillä äärimmäisen uhanalaiseksi elinalueen kutistumisen takia, mutta IUCN muutti statuksen erittäin uhanalaiseksi, koska laji eli luultua laajemmalla alueella. Vuonna 2020 laji luokiteltiin vaarantuneeksi. Yksilöitä arvellaan olevan jäljellä alle tuhat, mahdollisesti enää 250. == Lähteet == Luokka:Kolibrit Luokka:Uhanalaiset linnut
Yhdysvaltain Grand Prix 1990

Yhdysvaltain Grand Prix 1990 oli Formula 1 -sarjan kauden 1990 avausosakilpailu, joka ajettiin 11. maaliskuuta 1990 Phoenixin katuradalla Yhdysvalloissa. Kilpailun voitti McLarenilla ajanut Ayrton Senna. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 27 Ayrton Senna McLaren-Honda 72 1.52.32,829 5 9 2 4 Jean Alesi Tyrrell-Ford 72 + 8,685 4 6 3 5 Thierry Boutsen Williams-Renault 72 + 54,080 9 4 4 20 Nelson Piquet Benetton-Ford 72 + 1.08,358 6 3 5 8 Stefano Modena Brabham-Judd 72 + 1.09,503 10 2 6 3 Satoru Nakajima Tyrrell-Ford 71 + 1 krs. 11 1 7 23 Pierluigi Martini Minardi-Ford 71 + 1 krs. 2 8 29 Éric Bernard Larrousse- Lamborghini 71 + 1 krs. 15 9 6 Riccardo Patrese Williams-Renault 71 + 1 krs. 12 10 9 Michele Alboreto Arrows-Ford 70 + 2 krs. 21 11 19 Alessandro Nannini Benetton-Ford 70 + 2 krs. 22 12 10 Bernd Schneider Arrows-Ford 70 + 2 krs. 20 13 33 Roberto Moreno Euro Brun-Judd 67 + 5 krs. 16 14 15 Mauricio Gugelmin Leyton House-Judd 66 + 6 krs. 25 Kesk. 24 Paolo Barilla Minardi-Ford 54 Kuljettaja 14 Kesk. 30 Aguri Suzuki Larrousse-Lamborghini 53 Jarrut 18 Kesk. 2 Nigel Mansell Ferrari 49 Moottori 17 Kesk. 28 Gerhard Berger McLaren-Honda 44 Kytkin 1 Kesk. 7 Gregor Foitek Brabham-Judd 39 Kolari (Grouillard) 23 Kesk. 14 Olivier Grouillard Osella-Ford 39 Kolari (Foitek) 8 Kesk. 22 Andrea de Cesaris Dallara-Ford 25 Moottori 3 Kesk. 1 Alain Prost Ferrari 21 Öljyvuoto 7 Kesk. 16 Ivan Capelli Leyton House-Judd 20 Sähköt 26 Kesk. 11 Derek Warwick Lotus- Lamborghini 6 Vaihdelaatikko 24 Kesk. 25 Nicola Larini Ligier-Ford 4 Kaasu 13 Kesk. 12 Martin Donnelly Lotus-Lamborghini 0 Vaihdelaatikko 19 DNQ 26 Philippe Alliot Ligier-Ford Karsiutui DNQ 35 Stefan Johansson Onyx-Ford Karsiutui DNQ 21 Gianni Morbidelli Dallara-Ford Karsiutui DNQ 36 Jyrki Järvilehto Onyx-Ford Karsiutui DNPQ 17 Gabriele Tarquini AGS-Ford Karsiutui DNPQ 18 Yannick Dalmas AGS-Ford Karsiutui DNPQ 34 Claudio Langes Euro Brun-Judd Karsiutui DNPQ 39 Gary Brabham Life Karsiutui DNPQ 31 Bertrand Gachot Coloni-Ford Karsiutui == Muuta == *Gerhard Bergerin kymmenes nopein kierros *Paolo Barillan ja Gregor Foitekin ensimmäinen kilpailu *Thierry Boutsen ylitti sadan MM-pisteen rajan *Jean Alesin ensimmäinen palkintosija ja kilpailun johtokierros *Pierluigi Martini lähti kilpailuun ensimmäistä kertaa urallaan eturivistä (2.) *Arrowsin 200. kilpailu *Minardin ensimmäinen eturivin lähtöruutu (2.) *Goodyearin 350. kilpailu == Lähteet == Luokka:Formula 1 -kausi 1990 Luokka:Yhdysvaltain Grand Prix Luokka:Phoenixin urheilu
Noël Lee

Noël Lee (25. joulukuuta 1924 – 15. heinäkuuta 2013) oli Pariisissa asunut yhdysvaltalainen klassinen pianisti ja säveltäjä. Lee aloitti musiikkiopinnot viisivuotiaana. Myöhemmin hän opiskeli Harvardin yliopistossa Walter Pistonin, Irving Finen ja Tillman Merrittin johdolla sekä Uuden-Englannin konservatoriossa. Hän oli toisen maailmansodan veteraani. Hän siirtyi vuonna 1948 Pariisiin, jossa häntä opetti Nadia Boulanger. Paristasadasta Leen vuoden 1955 jälkeen tekemästä pianolevytyksestä neljätoista sai Grand Prix du Disquen. Ohjelmistoon kuului muun muassa Johann Sebastian Bachia, Franz Schubertia, Claude Debussya, Maurice Ravelia ja Elliott Carteria. Hän levytti soolouransa ohessa myös nelikätisellä pianolla sekä piano–viulu-duona. Vaikka Noël Lee tunnetaan ensisijaisesti pianistina, hän oli myös monipuolinen säveltäjä. Tuotantoon kuuluu esimerkiksi kamarimusiikkia, orkesterimusiikkia, pianoteoksia ja laulumusiikkia. == Lähteet == Luokka:Yhdysvaltalaiset pianistit Luokka:Yhdysvaltalaiset säveltäjät Luokka:Vuonna 1924 syntyneet Luokka:Vuonna 2013 kuolleet
Ilostiikkaa

Ilostiikkaa on Ella Lahtisen toinen sooloalbumi. Ennen tätä albumia hän on laulanut Tenavatähti 1992 -levyllä, Lapsen tähden -kokoelmalevyllä sekä tehnyt ensimmäisen sooloalbuminsa Monen monta mukavaa. Levy on lastenmusiikkia ja sillä on uskonnollinen teema. Levyn on julkaissut Ristin voitto ry vuonna 1994. == Kappaleet == #1+1 #Merellä #Tosi jännä päivä #Hyvä mieli tarttuu #Isälle #Fiilisblues #Viljele ja varjele #Tyytyväinen Santeri #Osaat kyllä #Tosi kuin vesi #Aikuisten karuselli #Kuinka paljon enemmän Luokka:Vuoden 1992 albumit Luokka:Ella Lahtisen albumit Luokka:Tenavatähtien sooloalbumit
Ruby Dee

Ruby Ann Dee (o.s. Wallace; 27. lokakuuta 1922 Cleveland, Ohio – 11. kesäkuuta 2014 New Rochelle, New York) oli yhdysvaltalainen näyttelijä. Dee syntyi Clevelandissa, Ohiossa, mutta varttui New Yorkin Harlemissa. Hän valmistui Hunter Collegesta vuonna 1945 ja saavutti alun perin tunnustusta Broadway- työllään. Noin vuodesta 1950 alkaen hän sai kasvavaa mainetta myös elokuvanäyttelijänä. Tunnettuja varhaisen uran elokuvia edustaa muiden muassa Särkynyt illuusio (1961). Ruby Dee oli moninkertainen Emmy-ehdokas ja kaksinkertainen Emmy-voittaja. Vuonna 2007 hänelle myönnettiin myös ”parhaan puhutun albumin” Grammy-palkinto With Ossie And Ruby: In This Life Together -julkaisusta. Eräs Deen myöhemmistä menestyksistä tuli elokuvalla Do the Right Thing – kuuma päivä vuonna 1989. Hän oli Oscar-ehdokkaana parhaasta naissivuosasta vuonna 2008 elokuvassa American Gangster. Näyttelijä Ossie Davis oli Ruby Deen puoliso vuodesta 1948 kuolemaansa. Kaksikko tuli tunnetuksi mustien oikeuksien puolustamisestaan; kumpikin tunsi läheisesti Martin Luther King Jr:n ja Malcolm X:n. Yksi Ruby Deen ja Ossie Davisin lapsista on bluesmuusikko Guy Davis. Dee toipui rintasyövästä, ja hänelle myönnettiin Yhdysvaltain National Medal of Arts vuonna 1995. ==Lähteet== ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Primetime Emmy -palkinnon saajat Luokka:Grammy- palkinnon saajat Luokka:SAG-palkinnon saajat Luokka:Vuonna 1922 syntyneet Luokka:Vuonna 2014 kuolleet Luokka:Afroamerikkalaiset
Tuulee

Tuulee on artisti Ella Lahtisen kolmas sooloalbumi. Näitä ennen hän on laulanut mm. Tenavatähti 1992 -levyllä sekä Lapsen tähden -kokoelmalevyllä. Lisäksi Tenavatähti-kokoelmalta löytyvä levytys ”Lounatuulen laulu” on ehtinyt päätyä myös useille muille levyille, joihin on koottu lastenlauluja. Levy sisältää nuorille suunnattua gospel-musiikkia. Levyn on julkaissut Prisma musiikki/Aika Oy vuonna 1999. == Kappaleet == # Parhaillaan # Anna kaikki pois vaan # Tuulee # Hetki # Hän on mun mukana # Pisaroita # Tulet ja menet # Sun lähelle # Voisiko Taivas olla Taivas # Kuninkaan uudet vaatteet # Hämärä Luokka:Vuoden 1999 albumit Luokka:Ella Lahtisen albumit Luokka:Tenavatähtien sooloalbumit Luokka:Suomalaiset gospelalbumit
Marlborough House

Marlborough House on kartano Lontoon St James’sin kaupunginosassa Englannissa. Se rakennettiin Marlborough’n herttuattarelle Sarah Churchillille, ja se valmistui 1711. Rakennuksen suunnittelusta vastasi Christopher Wren. Se oli runsaat sata vuotta Marlborough’n herttuoiden ja herttuattarien Lontoon- residenssinä. Englannin kruunu otti kartanon haltuunsa vuonna 1817. 1820-luvulla kartanon purkamista harkittiin, mutta päätöstä ei tehty. Rakennusta käyttivät kuningasperheen jäsenet, ja sitä laajennettiin James Pennethornen suunnitelmien mukaisesti vuosina 1861–1863. Vuosina 1863–1901 se oli Walesin prinssi Albert Edwardin koti ja oli tuona aikana Lontoon seurapiirielämän keskus. Edvard VII:n kuoltua vuonna 1910 hänen leskensä, kuningatar Alexandra, muutti Marlborough Houseen. Hänen koiriensa ja lemmikkikaninsa pienet hautakivet ovat edelleen talon puutarhassa. Vuonna 1936 Marlborough Housesta tuli Yrjö V:n lesken kuningatar Maryn Lontoon-residenssi. Maryn kuoltua 1959 kuningatar Elisabet II lahjoitti kartanon Kansainyhteisön sihteeristölle, jonka käytössä se on edelleen. == Lähteet == == Aiheesta muualla == Luokka:Englannin kartanot Luokka:Grade I -luokan rakennukset City of Westminsterissä Luokka:St James’s
Raul Hilberg

Raul Hilberg (2. kesäkuuta 1926 – 4. elokuuta 2007 Williston, Vermont, Yhdysvallat) oli yksi tunnetuimmista ja arvostetuimmista holokaustiin perehtyneistä tutkijoista. Hänen kolmiosainen, yli 1200-sivuinen pääteoksensa oli vuonna 1961 ilmestynyt The Destruction of the European Jews. Hillberg kuoli keuhkosyöpään 81-vuotiaana. Luokka:Yhdysvaltalaiset tieteilijät Luokka:Itävaltalaiset tieteilijät Luokka:Vuonna 1926 syntyneet Luokka:Vuonna 2007 kuolleet
Ohio (joki)

Ohiojoki on Mississippin suurin sivujoki Yhdysvaltojen itäosassa. Maan historian alkuaikoina se oli tärkeä väylä asutuksen leviämiselle. Joki virtaa kuuden osavaltion alueella ja sen valuma-alueelle kuuluu 14 osavaltiota, joiden alueella sen lukuisat sivujoet virtaavat. Joki oli 1700-luvulla rajana vapaiden ja orjakaupan sallineiden alueiden välillä. Virallisesti joki alkaa Allegheny- ja Monongahelajokien yhtyessä Pittsburghissa, Pennsylvaniassa. Tehtyään jyrkän käännöksen etelään ja etelälounaaseen joki virtaa Länsi- Virginian, Ohion ja Pennsylvanian rajapisteestä edelleen lounaaseen muodostaen rajan Länsi-Virginian ja Ohion osavaltioiden välille Wheelingin kaupungista eteenpäin. Sitten joki etenee mutkitellen lounaaseen ja länteen Länsi- Virginian, Kentuckyn, Ohion, Indianan ja Illinoisin rajoilla, kunnes se yhtyy Mississippijokeen Cairon kaupungin lähistöllä Illinoisissa. Suurimpia joenvarren kaupunkeja ovat Pittsburgh, Cincinnati, Louisville, Evansville ja Huntington. Luokka:Yhdysvaltain joet Luokka:Mississippin vesistö Luokka:Seulonnan keskeiset artikkelit
Kometes

Kometes (, ) on antiikin Kreikan aikainen miehen etunimi, joka tarkoitti pitkien hiuksien kantajaa. Kreikkalaisessa mytologiassa nimen kantajia olivat: * Kometes, Stheneloksen poika * Kometes, Thestioksen poikaPausanias, Periegesis tes Hellados ('Kreikan kuvaus') 8.45.6 (engl. käännös) * Kometes, Teisamenoksen vanhin poikaPausanias, Periegesis tes Hellados ('Kreikan kuvaus') 7.6.2 (engl. käännös) * Kometes, argonautti Asterionin isäApollodoros, Bibliotheke ('Kirjasto') 1.9.16 (engl. käännös) == Lähteet == Luokka:Kreikkalainen mytologia
Gregor Foitek

Gregor Foitek (s. 27. maaliskuuta 1965 Zürich, Sveitsi) on entinen sveitsiläinen Formula 1 -kuljettaja. Hän osallistui urallaan 22 osakilpailuun, mutta ei saavuttanut niissä yhtään MM-pistettä. Foitek aloitti uransa F1:sissä vuonna 1989, jolloin hän ajoi EuroBrun- ja Rial-talleissa. Foitek kuitenkin karsiutui jokaisesta osallistumastaan kilpailusta. Kauden 1990 Foitek aloitti Brabhamilla, mutta siirtyi myöhemmin Onyxille. Kausi jäi myös Foitekin uran viimeiseksi ja hänen parhaaksi sijoitukseksi jäi Monacon GP:sta saavutettu seitsemäs sija. F1-uran jälkeen Foitek osallistui kahteen CART-sarjan kilpailuun, mutta keskeytti molemmissa. ==Formula 1 -tulokset== Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 1989 EuroBrun BRA DNQ SMR DNPQ MON DNPQ MEX DNPQ USA DNPQ CAN DNPQ FRA DNPQ GBR DNPQ GER DNPQ HUN DNPQ BEL DNPQ ITA POR 0 43. 1989 Rial ESP DNQ JPN AUS 0 43. 1990 Brabham USA Kesk. BRA Kesk. 0 22. 1990 Onyx SMR Kesk. MON 7 CAN Kesk. MEX 15 FRA DNQ GBR DNQ GER Kesk. HUN DNQ BEL ITA POR ESP JPN AUS 0 22. == Lähteet == Luokka:Champ Car -kuljettajat Luokka:Sveitsiläiset Formula 1 -kuljettajat Luokka:Vuonna 1965 syntyneet Luokka:Elävät henkilöt
Juanfernándezinkolibri

Juanfernándezinkolibri (Sephanoides fernandensis) on äärimmäisen uhanalainen eteläamerikkalainen kolibri. == Koko ja ulkonäkö == Juanfernándezinkolibrikoiras kasvaa noin 12 cm pitkäksi. Sen vartalo ja pää ovat tiilenpunaiset, siivet ja otsa ovat mustat, hiukan metallinhohtoiset säihkyen spektroliitin tapaan. Naaras on aivan erinäköinen; niitä luultiin pitkään jopa eri lajeiksi. Naaras on pienempi, alle kymmensenttinen. Sen pää, selkä ja siivet ovat metallinhohtoisen sinivihreät, vatsapuolen höyhenpeite on kermanvalkea, vihreiden ja mustien pilkkujen kirjoma. Otsaläikkä on sähkönsininen. == Esiintyminen == Juanfernándezinkolibreja elää vain Juan Fernándezin saarilla Chilen edustalla. Laji on äärimmäisen uhanalainen elinalueen kutistumisen takia. Yksilöitä arvellaan olevan jäljellä enää joitakin satoja. == Nimestä == Vanhemmassa Birdlifen luettelossa kolibri on nimellä Juanfernandesinkolibri. == Lähteet == Luokka:Kolibrit Luokka:Uhanalaiset linnut
Rytke

Rytke on lahtelainen yhtye joka perustettiin vuonna 1992. Yhtye osallistui rockin SM-kisoihin vuonna 1994 ja voitti sen. * Bruun, Lindfors, Luoto ja Salo: Jee jee jee. Suomalaisen rockin historia. (WSOY Porvoo 1998. ISBN 951-0-22503-7) ==Jäsenet== * Kai Turpeinen (laulu) * Antti "Kanttura" Cannelin (basso) * Jarmo "Jame" Rantanen (kitara) * Juha "Kuju" Kuisma (rummut) * Pekka Koskenkanto (kitara) * Jani Lehtinen (basso) * Jouni Hassinen (rummut) * Vesa "Veltto" Jokiniitty (kitara) * Janne Koivulahti (kitara) * Jari Niskanen (basso) == Diskografia == *Väyrynen vihaa mua (1992) * Täällä haisee (1994) * Pikkukylän isot starat (1995) * Rock n roll apina (1995) * Sikarokkia (1995) * Parantumaton paskiainen (1998), omakustanne * Lahjattomat lapset (2004), omakustanne ==Lähteet== ==Aiheesta muualla== * Luokka:Suomalaiset rockyhtyeet
Claiborne Pell Newport Bridge

Claiborne Pell Newport Bridge on riippusilta Rhode Islandin osavaltiossa, Yhdysvalloissa. Se ylittää Narragansettinlahden ja yhdistää Aquidneck saarella sijaitsevan Newportin kaupungin Conanicut Islandilla sijaitsevaan Jamestownin kaupunkiin. Silta on nelikaistainen ja Rhode Islandin ainoa tullisilta. Sillan kokonaispituus on 3,428 kilometriä. Sen pääpylväät yltävät 122 metrin korkeuteen. Silta rakennettiin vuosien 1966 ja 1969 välillä, ja se maksoi noin 55 miljoonaa sen aikaista Yhdysvaltain dollaria. Luokka:Rhode Islandin liikenne Luokka:Rhode Islandin rakennukset ja rakennelmat Luokka:Yhdysvaltain riippusillat Luokka:Yhdysvaltain tieliikennesillat
Rhode Island (saari)

Rhode Island (tunnetaan myös nimellä Aquidneck Island) on 24 kilometriä pitkä ja 8 kilometriä leveä saari Narragansettinlahdessa, Rhode Islandin osavaltiossa, Yhdysvalloissa. Saaren pinta-ala on 97,9 neliökilometriä, ja vuoden 2000 väestölaskennassa sen asukasluku oli 60 870\. Saarella sijaitsevat Newportin, Middletownin ja Portsmouthin kaupungit. Luokka:Rhode Islandin saaret
Rakkauden pallomeri

Rakkauden pallomeri on tenavatähti Johanna Virtasen sooloalbumi. Ennen tätä albumia hän on tehnyt oman vinyyli-singlen, jonka levytyksen hän sai palkinnoksi Turussa järjestetystä lastenlaulukilpailusta vuonna 1991. Näiden lisäksi hän on laulanut Tenavatähti 1992 -levyllä sekä kokoelmalevyllä Lapsen tähden. Levy sisältää vanhoja iskelmiä sekä Virtaselle sävellettyä lastenmusiikkia. Useat levyn kappaleet on kuitenkin sovitettu discoversioiksi. Mittatilaustyönä tehdyistä kappaleista tunnetuimpia ovat Johannan namibialaisista sukujuurista kertova Lapsi kahden maan sekä mäkihyppääjä Toni Niemisen kunniaksi sävelletty Oi, Toni Toni! Levyn on julkaissut MTV-musiikki vuonna 1993. ==Kappalelista== # Rakkauden pallomeri # Rakastan vain kahta # Poikafrendi # Lapsi kahden maan # Pojat # Tangon tein (C'e' la rai) # Oi, Toni Toni! # Heikki Breikki # Arvaas kuka # Se tuntui varpaissa asti # Pikku pikku bikinissä (Itsy bitsy teenie weenie yellow polka dot bikini) # Pieni unelma Luokka:Vuoden 1993 esikoisalbumit Luokka:Suomalaiset lastenalbumit Luokka:Tenavatähtien sooloalbumit
Kometes (Stheneloksen poika)

Kometes () oli kreikkalaisessa mytologiassa Stheneloksen poika ja Kylarabeen veli. Hänen isänsä, Argoksen kuninkaan, ollessa taistelemassa Troijan sodassa, hän itse pysytteli Argoksessa. Kun kreikkalaiset olivat surmanneet Palamedeen, Nauplioksen pojan, petturina, Nauplios juoni kreikkalaisten vaimot pettämään miehiään. Niin Aigiale, Diomedeen puoliso, petti miestänsä Kometeen kanssa.Apollodoros: Bibliotheke ('Kirjasto') Epitomi.6.9 (engl. käännös). == Lähteet == Luokka:Kreikkalainen mytologia
Puhkeamaton rengas

Puhkeamaton rengas on autossa tai muissa ajoneuvoissa käytettävä rengas, joka puhkeamisestaan huolimatta pysyy käyttökelpoisena. == Renkaiden luokat == Puhkeamattomat renkaat voidaan jakaa kolmeen ryhmään niissä käytetyn tekniikan perusteella. * Itsensä kannattava rengas. Itsensä kannattavassa renkaassa renkaan ulkosyrjät pitävät renkaan muodossaan vaikka ilmanpaine renkaassa alenisikin. * Itsensä paikkaava rengas. Renkaassa on ylimääräinen kerros, joka kykenee sulkemaan pienet reiät. Renkaat voidaan täyttää myös jollain aineella (esimerkiksi uretaanikumilla). * Ulkoisesti tuettu rengas. Renkaan ulkopuolelle on kiinnitetty kehä, joka kykenee kannattamaan auton painon. == Muuta == Puhkeamattomia renkaita on käytetty ralliautoissa.. Puhkeamattomia renkaita käytetään myös panssaroiduissa autoissa, jotta renkaan puhkeaminen ei keskeyttäisi matkaa. Puhkeamaton rengas painaa noin 1-2 kiloa normaalia rengasta enemmän. Puhkeamattomat renkaat lisäävät polttoaineenkulutusta huomattavasti, josta johtuen niiden käyttö ei siviiliajoneuvoissa ole yleistä. Luokka:Autotekniikka Luokka:Renkaat
Joulu sädehtii

Joulu sädehtii on tenavatähti Ella Lahtisen sekä hänen sisarensa vuoden 1996 lasten laulukilpailu Karusellin voittajan Sara Lahtisen yhteinen joulualbumi. Levy sisältää hengellisellä teemalla sanoitettuja joululauluja ja sen on tuottanut Prisma/Aika Oy vuonna 1995. Levyn kappaleisiin liittyen on kuvattu myös musiikkivideoita. Vuonna 2013 levystä julkaistiin toivottu uusintapainos. ==Kappaleet== # (Ella) # (Sara) # (Ella) # (Sara) # (Ella) # (Ella) # (Ella & Sara) # (Ella & Sara) # (Ella) # (Ella) # (Ella) == Lähteet == Luokka:Vuoden 1995 joulualbumit Luokka:Ella Lahtisen albumit Luokka:Suomalaiset joulualbumit
Kirjosukkakolibri

Kirjosukkakolibri (Eriocnemis mirabilis) on erittäin uhanalainen eteläamerikkalainen kolibri. == Koko ja ulkonäkö == Kirjosukkakolibri kasvaa noin 8 cm pitkäksi. Se on upean monivärinen: koiras kimaltelee vihreän sävyissä, alavatsa on sähkönsininen. Alapyrstö on punainen ja pitkät pyrstösulat keltaiset. Naaras on vaatimattomamman värinen.Birdlife datasheet (myös piirroskuva) == Esiintyminen == Kirjosukkakolibri tunnettiin pitkään vain yhdestä paikasta, mutta 2000-luvulla sitä on löydetty myös kolmesta muusta paikasta Andien länsirinteellä, Kolumbiassa. Lajin levinneisyysalue on pieni, ja sitä uhkaa pirstaloituminen hakkuiden takia. Kansainvälinen luonnonsuojeluliitto muutti 2017 sen uhanalaisuusluokitusta äärimmäisen uhanalaisesta erittäin uhanalaiseksi, kun uusi arvio levinneisyysalueen koosta oli aiempaa suurempi. == Lähteet == Luokka:Kolibrit Luokka:Uhanalaiset linnut
Saksala

Saksala voi tarkoittaa seuraavia: ==Paikannimi== *Saksala, Kotkan kaupunginosa *Saksala, Lahden kaupunginosa *Saksala, Mikkelin kaupunginosa *Saksala, Nousiaisten kylä *Saksala, Porvoon kylä * Saksalan kartano, kartano Padasjoella ==Sukunimi== * Antero Saksala (s. 1948), suomalainen poliitikko, Tampereen ent. pormestari * Elina Saksala (s. 1953), suomalainen tietokirjailija * Harri Saksala (s. 1948), suomalainen pop- ja jazz-musiikin monitoimimies
Sininokkahokko

Sininokkahokko (Crax alberti) on uhanalainen keskiamerikkalainen kanalintu. == Koko ja ulkonäkö == Sininokkahokko on 83–93 cm pitkä. Sen höyhenpeite on mustavalkea, nokan tyvi on lemmikinsininen ja kärki hopeanharmaa. Jalat ovat vaaleanpunertavat.Birdlife datasheet == Levinneisyys == Sininokkahokkoja tavataan vain Kolumbian alavissa metsissä. Laji on äärimmäisen uhanalainen elinalueen kutistumisen takia. == Lähteet == Luokka:Hokot Luokka:Uhanalaiset linnut Luokka:Äärimmäisen uhanalaiset lajit
Cristian Mungiu

Cristian Mungiu (s. 27. huhtikuuta 1968 Iași, Romania) on romanialainen elokuvaohjaaja, -käsikirjoittaja ja -tuottaja. Mungiu palkittiin vuonna 2007 Kultaisella palmulla elokuvasta 4 kuukautta, 3 viikkoa, 2 päivää. Yli vuorten (După dealuri) oli vuonna 2012 kilpailusarjassa. Sen tapahtumat sijoittuvat ortodoksiseen nunnaluostariin. Vuonna 2022 valmistunut R.M.N. – Kylmä talvi kuvaa rasismin valtaan joutunutta kylää. Työntekijäpulasta kärsivä leipomo tuo srilankalaisia työntekijöitä töihin, kun paikallisia työttömiä ei kiinnosta työnteko. Elokuvan päähenkilö Matthias on palannut Saksasta ja hoitaa sairasta isäänsä eikä ota kantaa, toisin kuin hänen entinen rakastettunsa, leipomon omistaja Csilla. Kriitikko Pertti Avola vertaa elokuvaa kiittäen Mungiun aiempaan tuotantoon ja sanoo, että se "on yhtä suoraviivaisen vaikuttava ja kerronnaltaan pakottoman ilmava kuin Mungiun aiemmatkin ohjaustyöt".Pertti Avola, Muukalaisviha leviää monikulttuurisessa kyläyhteisössä Helsingin Sanomat 9.3.2023, viitattu 9.3.2023 Mungiuta on luonnehdittu ohjaajana tekijäksi, jolle jokainen kuvakulma on filosofinen kysymys. Hän käyttää musiikkia ja leikkauksia säästeliäästi, ja toiminta esitetään kuvan sisällä. Hän näyttää tapahtumat ikään kuin näyttämöllä ja jättää katsoan arvioitavaksi mikä on merkittävää.Lehtonen, Veli-Pekka: Romanialaisohjaaja yrittää ylittää itsensä. Helsingin Sanomat 20.5.2012, s. C3, ==Filmografia== * 2000 Zapping (lyhytelokuva) * 2000 Nicio întâmplare (lyhytelokuva) * 2000 Corul pompierilor (lyhytelokuva) * 2002 Occident * 2005 Lost and Found - Turkey Girl -osa * 2007 4 kuukautta, 3 viikkoa, 2 päivää * 2009 Tarinoita kulta-ajalta - episodielokuva, esitetty Rakkautta ja anarkiaa -festivaalilla, sekä Sodankylän elokuvajuhlilla. * 2012 Yli vuorten (După dealuri) * 2016 Valmistujaiset (Bacalaureat) * 2022 R.M.N. – Kylmä talvi (R.M.N.) ==Lähteet== ==Aiheesta muualla== * *Juho Rantala: Elämän tarkkaaminen silmästä silmään (Cristian Mungiun haastattelu). niin & näin 4/2016, 108–113. Luokka:Romanialaiset elokuvaohjaajat Luokka:Vuonna 1968 syntyneet Luokka:Elävät henkilöt
Kuzma Petrov-Vodkin

Kuzma Sergejevitš Petrov-Vodkin (; 5. marraskuuta (J: 24. lokakuuta) 1878 Hvalynsk, Saratovin alue – 15. helmikuuta 1939 Leningrad) oli venäläinen monilahjainen taidemaalari, graafikko, lavastustaiteilija, taideteoreetikko ja pedagogi. Petrov-Vodkin syntyi suutarin perheeseen, lähti Samaraan opiskelemaan taidetta 1890 ja jatkoi tätä Pietarissa. Siellä hänen opettajinaan toimivat muun muassa Valentin Serov, Isaak Levitan sekä ennen kaikkea Konstantin Korovin. Vuonna 1901 hän siirtyi Müncheniin opiskelemaan yksityisesti Anton Aschben johdolla. Hän opiskeli myös Pariisissa, kävi Italiassa ja Pohjois-Afrikassakin. Hän opiskeli myös Moskovan kuvataiteen, kuvanveiston ja arkkitehtuurin instituutissa. Vuonna 1911 Petrov-Vodkin liittyi venäläiseen Taiteen maailma -ryhmään. Vuonna 1924 hän oli perustamassa Neljä taidetta (Четыре искусства, Tšetyre iskusstva) -ryhmää. Tyylillisesti Petrov-Vodkinin taiteessa voi havaita abstraktiota lähentelevän tyylittelyn ja eroottiset aiheet. Petrov-Vodkin jatkoi opetustyötään Neuvostoliitossa, mutta hän joutui suhteellisen syrjään valtavirrasta, joka kannatti sosialistista realismia. Nikita Hruštšovin ajoista häntä on pidetty yhtenä merkittävimmistä neuvostoajan taidemaalareista. == Teoksia == File:Boys playing (Petrov- Vodkin).jpg|Pojat, 1911. File:Herring (Petrov-Vodkin).jpg|Silli, 1918. File:Petrograd Madonna (Petrov-Vodkin).jpg|1918 Petrogradissa, 1920. File:Death of a Commissar (Petrov-Vodkin).jpg|Komissaarin kuolema, 1928 == Aiheesta muualla == * Kuzma Petrov-Vodkin, Olga´s Gallery * Kuzma Petrov- Vodkin, Artcyclopedia * Борисовская, Н. А./ Гордон, Е. С. (Hrsg.): Русские художники от А до Я Moskova: Slowo 2000. ISBN 5-85050-231-9. S. 136. Petrov- Vodkin, Kuzma Luokka:Venäjän ja Neuvostoliiton avantgarde Luokka:Vuonna 1878 syntyneet Luokka:Vuonna 1939 kuolleet
Laleh

Laleh Pourkarim (s. 10. kesäkuuta 1982, Bandar-e Anzali, Iran) on iranilais- ruotsalainen laulaja-lauluntekijäDiscogs ja näyttelijä, joka asuu Tullingessa, Tukholman ulkopuolella. Hän muutti Ruotsiin kaksitoistavuotiaana ja meni kouluun Angeredissa, Göteborgissa. Tätä ennen hän oli asunut Azerbaidžanissa ja Minskissä Valko-Venäjällä. Laleh tuotti ja kirjoitti itse vuonna 2005 esikoisalbuminsa, jolla hän laulaa kolmella eri kielellä: englanniksi, ruotsiksi ja persiaksi. Ensimmäinen single ”Invisible” julkaistiin helmikuussa 2005 levy-yhtiö Warnerin jakelemana. Toinen single ”Live Tomorrow” nousi suurhitiksi ja pysyi Ruotsin radion kolmoskanavan (popkanava) soitetuimpien listalla pitkään lyöden kanavan 20-vuotisen historian aiemmat listasijoitusennätykset. Hän oli ehdolla seitsemän Grammis-palkinnon saajaksi, ja voitti kolme sarjaa: Vuoden artisti, Vuoden tuottaja ja Vuoden tulokas. Lalehin toinen albumi ilmestyi vuonna 2006. Vuotta myöhemmin hän teki kappaleen ”Snö” elokuvaan Arn. Tämän jälkeen hän katosi kuitenkin julkisuudesta kunnes vuoden 2009 alussa tuli ulos hänen kolmas pitkäsoittonsa Me and Simon. Vuonna 2009 hän teki myös ensimmäisen suuremman oman Ruotsin kiertueensa. Vuonna 2010 hän teki yhteiskiertueen toisen Grammis-suurvoittajan Lars Winnerbäckin kanssa. Hänellä oli myös suuri näyttelijärooli ruotsalaisessa, Josef Faresin ohjaamassa elokuvassa Jalla! Jalla! (2000). Laleh Pourkarim on merkittävän iranilaisen sosiologin, Houshang Pourkarimin, tytär. ==Diskografia== ===Albumit=== * Laleh (2005) * Prinsessor (2006) * Me And Simon (2009) * Sjung (2012) * Colors (2013) * Kristaller (2016) * Vänta (2019) * Postcards (2019) * Vatten (2022) ===Singlet=== * ”Invisible (My Song)” (2005) * ”Storebror” (2005) * ”Live Tomorrow” (2005) * ”Forgive but Not Forget” (2006) * ”November” (2006) * ”Det är vi som bestämmer” (2006) * ”Snö” (2007) * ”Closer” (2007) * ”Call On Me” (2007) * ”Simon Says” (2009) * ”Bjurö klubb” (2009) * ”Big City Love” (2009) * ”Mysteries” (2010) * ”Some Die Young” (2012) * ”Colors” (2013) * "Bara få va mig själv" (2016) * "Tack förlåt" (2019) *"Knock Knock" (2019) *"City of Angels" (2019) ==Lähteet== ==Aiheesta muualla== * Viralliset kotisivut * * Laleh YouTube-sivustolla * Luokka:Ruotsalaiset näyttelijät Luokka:Iranilaiset muusikot Luokka:Ruotsalaiset laulaja-lauluntekijät Luokka:Vuonna 1982 syntyneet Luokka:Elävät henkilöt
Maria Anna Schicklgruber

Maria Anna Schicklgruber (1. heinäkuuta 1796 Strones, Itävalta – 7. tammikuuta 1847 Klein-Motten, Itävalta) oli Adolf Hitlerin isoäiti. Maria Anna syntyi 11-lapsiseen katolilaiseen perheeseen pienessä maalaiskylässä Stronesissa, Itävallan Waldviertelissä 1795. Hänen elämästään ei tiedetä juuri muuta, kuin mitä kirkonkirjoista tai julkisista arkistoista käy ilmi. Maria Annan ollessa 26-vuotias hänen äitinsä Theresia kuoli 1821. Hän sai tuolloin 74,25 guldenin perinnön, jonka jätti orposäätiön haltuun kasvamaan korkoa. Hän nosti rahan vasta 1838 ja se oli kasvanut 165 guldeniin. Suhteutettuna ajan hintoihin summa oli varsin kohtuullinen. Maria Anna synnytti ensimmäisen ja ainoaksi jääneen lapsensa 41-vuotiaana Stronesissa 1837. Hän ei ollut naimisissa ja hakiessaan syntymätodistusta lapselleen hän kieltäytyi mainitsemasta isän nimeä Döllersheimin seurakunnan, johon Strones kuului, papille. Poika kirjattiin aviottomaksi lapseksi nimellä Aloysius ja sai äitinsä sukunimen Schicklgruber. Jälkikäteen isäksi merkitty kiertelevä myllärin apulainen Johann Georg Hiedler meni naimisiin Maria Annan kanssa viisi vuotta Aloisin syntymän jälkeen, mutta ei eläessään tunnustanut Aloisia pojakseen. Tuntemattomaksi jääneestä syystä Alois asuikin kasvattivanhempien, Johann Georgin veljen Johann Nepomuk Hüttlerin luona. Viisi vuotta kestänyt avioliitto päättyi Maria Annan kuolemaan Stronesin naapurikylässä Klein- Mottenissa, jossa vähävarainen pariskunta asui sukulaistensa Sillipien luona. Maria Annan kuoleman jälkeen Johann Georg ilmeisesti jatkoi kulkurin elämäänsä, kuollen itsekin viisi vuotta myöhemmin. Hitlerin isoisän henkilöllisyydestä on käyty keskustelua aina siitä saakka, kun Hitler tuli julkisuuteen 1920-luvun alussa. == Huomautukset == == Katso myös == * Adolf Hitlerin suku * Leopold Frankenberger ==Lähteet== Luokka:Adolf Hitlerin sukulaiset Luokka:Itävaltalaiset henkilöt Luokka:Vuonna 1796 syntyneet Luokka:Vuonna 1847 kuolleet
Euadne

Euadne (, ”erittäin pyhä”; ) oli kreikkalaisessa mytologiassa useamman eri hahmon nimi. * Euadne, Poseidonin tytär, joka synnytti Apollonille pojan. Hän nimesi poikansa Iamokseksi ja pyysi isältään tälle kunniaa pitää huolta kansasta. Apollon vastasi rukoukseen ja antoi tälle ennustustaidon, ja siitä eteenpäin Iamos ja hänen jälkeläisensä, Iamidit, olivat tunnettuja yli Kreikan menestyksestään.Pindaros: Olympia 6.40 (engl. käännös). *Euadne, Kapaneuksen puoliso. Sen jälkeen, kun hänen miehensä oli saanut surmansa Thebassa, hän heittäytyi samaan hautarovioon miehensä ruumiin kanssa tappaen siten itsensä.Hyginus: Fabulae ccxliii (engl. käännös).Filostratos Lemnoslainen: Eikones lxxxi (engl. käännös). * Euadne oli najadi ja jokijumala Strymonin ja Neairan tytär. Hän meni naimisiin Argoksen kanssa, ja he saivat lapset Ekbasos, Peiras, Epidauros ja Kriasos.Apollodoros: Bibliotheke ('Kirjasto') 2.1.2 (engl. käännös). == Lähteet == Luokka:Kreikkalaisen mytologian hahmot
Helsinki Freedom Records

Helsinki Freedom Records eli HFR on Helsingin kaupungin nuorisoasiainkeskuksen perustama levy-yhtiö tai paremminkin levy-yhteisö. Artisteina toimivat pääkaupunkiseudun nuoret. HFR perustettiin 11. helmikuuta 2007 ja ensimmäisinä kiinnityksinä mukaan tuli noin 30 nuorta räppäriä. Alussa uusi artisti osallistuu yhteisten kokoelmien tekoon, ja jos hän osoittaa kehitystä ja peräänantamattomuutta musiikin tekoa kohtaan, hän voi saada oman soololevynsä. Freedom on nuorten itsensä antama nimi levy-yhteisölle. Levy-yhteisön periaatteena on nostaa nuoria artisteja esiin. Artisti on kuitenkin vapaa lähtemään ilman sitoumuksia. Yhteisö pyrkii lisäämään yhteisöllisyyttä ja vastuuntuntoa. Kokoelmien ansiosta mahdollisimman moni nuori pääsee mukaan. Toiminnalla ei pyritä tuottamaan voittoa. Eräät levy-yhteisön artistit ovat sittemmin lähteneet omille teilleen. Esimerkiksi vuonna 2008, Aisti & Emeto kiinnitettiin Ähky Recordsin artisteihin ja Retale Karma Musiikille. Alkuvuodesta 2010, Mikael Gabriel teki levytyssopimuksen Universal -levy- yhtiön kanssa. ==Tuottajat== * Ezra (Voittajafiilis) * Janne Oinas * Mats Takila * OP Beats * Puukko-Jere (Luomuhappo) * Pyhimys * Steen1 * Sulva ==Julkaistut albumit== * Mr. KO - Boys from da past (12.10.2007) * HFR kokoelma vol. 1 (12.10.2007) * Mikael "MG" Gabriel - 5 miljoonaa muuta (11.2.2009) * Ambizionz - Chapter One (4.3.2009) * Aggressivos - Controversial Music (18.3.2009) * Carl Finer - From the Beginning to the End (2009) * HFR kokoelma vol. 2 (2010) * Flowboysfam - Hattutemppu (2011) * Dilemma & Miguel - Takinkääntäjät (2011) * Noah Kin - No Matter the Season (2011) * Jyrise - Ensi-ilta (2012) ==Aiheesta muualla== * Free Your Mind * * Syvällä Pelissä, Amibizionzilta levy maaliskuussa Luokka:Suomalaiset hip hop -levy-yhtiöt
Torrejón de Ardoz

Torrejón de Ardoz on kunta Madridin itsehallintoalueella Espanjassa. Se sijaitsee Barcelonaan vievän A-2-moottoritien varrella noin 20 kilometriä itään itsehallintoalueen ja maan pääkaupungista Madridista. Kunnan väkiluku on 126 981 (vuonna 2016). Torrejónin lentoasema on aikaisemmin ollut sotilaskäytössä ja toiminut muun muassa Yhdysvaltain ilmavoimien tukikohtana. Lentoasema avattiin siviili-ilmailulle 1990-luvun puolivälissä.Aena.es (Luettu 5. syyskuuta 2007) Vuonna 2002 perustettu Euroopan unionin satelliittikeskus, joka on yksi Euroopan unionin erillisvirastoista, sijaitsee Torrejónissa.European Union Satellite Centre (Luettu 5. syyskuuta 2007) Torrejón de Ardozin nähtävyyksiin kuuluvat muun muassa jesuiittojen rakentama Casa Grande, joka toimii nykyään hotelli-ravintolana ja museona, sekä keskusaukio Plaza Mayorin laidalla sijaitseva San Juan Evangelistan kirkko.Ayuntamiento de Torrejón de Ardoz: Lugares de interés (Luettu 5. syyskuuta 2007) El Parque Europa on pääpuisto. Puiston pinta-ala on 233 000 m². Puistossa sijaitsee muun muassa eurooppalaisten kaupunkien tunnetuimpien rakennusten ja monumenttien jäljennöksiä.http://www.parqueeuropa.es/ == Kuvia == Parque y edificio en Torrejón de Ardoz.jpg|Plaza Mayor ja kaupungintalo Torrejón de Ardoz - Iglesia de San Juan Evangelista 01.JPG|Iglesia de San Juan Evangelista Parque de Europa 13.jpg|Parque Europa 006755 - Torrejón de Ardoz (8037028412).jpg|Parque Europa Torrejón de Ardoz - La Caja del Arte 01.JPG|La Caja del Arte == Lähteet == == Aiheesta muualla == * Ayuntamiento de Torrejón de Ardoz * Torrejón de Ardoz Google Maps -palvelussa Torrejon de Ardoz
Pauliina Virta

Pauliina Virta (s. 23. lokakuuta 1984 Helsinki) on suomalainen ääninäyttelijä. Virta on toiminut ääninäyttelijänä. Hän on ollut mukana lukuisissa animaatioissa muun muassa Duel Masters -sarjassa Mimin äänenä, Pokémonissa Mistyn äänenä, Pokemon Mystery Dungeon: Noutajaryhmä uunista ulos -erikoisjaksossa Chikoritan ja Medichamin ääninä, 10+2:ssa Milesiman äänenä, Winxissä Icyn äänenä, Transformers: Energonissa Mishan äänenäNTFA - Cartoonschedule Viitattu 30.7.2010., Transformers: Cybertronissa professori Lucy Suzukin ja Thunderblastin äänenäVoice Chasers - Transformers: Cybertron Viitattu 30.7.201. sekä Kauhulan koulu 1:n ja 2:n yhtenä päähenkilön äänenäFS- Film Oy - Kauhulan koulu - 1. vuosikurssi (Creepschool - Årskurs 1) Viitattu 30.7.2010.S-Film Oy - Kauhulan koulu - 2. vuosikurssi (Creepschool - Årskurs 2) Viitattu 30.7.2010.. Virran vanhemmat ovat ääninäyttelijä, muusikko Pauli Virta ja näyttelijä Titta Jokinen ja isovanhemmat laulaja Olavi Virta ja Irene Virta. Hänen sisarpuolensa on näyttelijä Kiti Kokkonen. Virta kuuluu Salon ratsastusseuraan ja harrastaa esteratsastusta. Hänen suurin kilpailusaavutuksensa on kaudelta 2007, jolloin hän ratsasti kansallisessa Tapiola Grand Prix -sarjakilpailussa yhteispisteissä kuudenneksi hevosellaan Wienna Love B. Virta lopetti kilparatsastuksen 25-vuotiaana. Pauliina Virta oli avoliitossa kokki Harri Syrjäsen kanssa, heillä on yksi yhteinen lapsi. Pauliina Virta vetää myös hevosaiheista Ohjissa-podcastia, jonka vieraat ovat hevosalan ammattilaisia ja syväharrastajia. === Dubbaukset === ==Lähteet== Luokka:Suomalaiset ääninäyttelijät Luokka:Vuonna 1984 syntyneet Luokka:Elävät henkilöt
Dennis Bade

Dennis Bade (s. 25. heinäkuuta 1985) on suomalainen kalpamiekkailija, joka edustaa Espoon miekkailijoita. Bade on voittanut alle 20-vuotiaiden pohjoismaiden mestaruuden vuonna 2004 ja sijoittunut miekkailun maailmancupin osakilpailuissa viidenneksi ja 14:nneksi. Bade valittiin vuonna 2007 Suomen Olympiakomitean nuorten huippu-urheiluohjelmaan. Vuoden 2007 miekkailun maailmanmestaruuskilpailuissa Pietarissa Bade sijoittui 12:nneksi. Bade on voittanut kalvan henkilökohtaisen Suomen mestaruuden vuonna 2008 ja 2012 sekä Espoon miekkailijoiden joukkueessa joukkue-SM:n vuosina 2006, 2007 ja 2008. == Lähteet == Luokka:Suomalaiset miekkailijat Luokka:Vuonna 1985 syntyneet Luokka:Elävät henkilöt
Remburssi

Remburssi on ostajan pankin kirjallinen sitoumus kauppahinnan maksamisesta myyjälle. Remburssi avataan jo ennen tavaran toimittamista; avauksen tekee aina ostajan pankki. Rembursseja on monen tyyppisiä. Avistaremburssissa maksu tapahtuu, kun ehtojen mukaiset asiakirjat esitetään pankkiin. Aikaremburssissa myyjä on antanut ostajalle maksuaikaa. Standby-remburssi taas ei ole varsinainen maksuväline vaan pankkitakaus, joka on laadittu remburssin muotoon. Remburssin vahvistus on myyjän pankin toimenpide, jossa tämä sitoutuu maksuun vastaavasti kuin avaajapankki eli ostajan pankki. ==Lähteet== * Luokka:Pankkitoimi Luokka:Seulonnan keskeiset artikkelit
Harry Groener

Harry Groener (s. 10. syyskuuta 1951) on yhdysvaltalainen näyttelijä ja tanssija. Hänet tunnetaan kenties parhaiten roolistaan demonipormestari Richard Wilkinsinä televisiosarjassa Buffy, vampyyrintappaja. Groener esitti hahmoa pääasiassa Buffyn kolmannella kaudella, mutta vieraili sarjassa muutamaan otteeseen sen myöhemmilläkin kausilla. ==Elämäkerta== ===Yksityiselämä=== Groener syntyi 10. syyskuuta vuonna 1951 Saksan Baijerin Augsburgissa. Hänen äitinsä oli ammatiltaan oopperalaulaja, ja hänen isänsä työskenteli sekä toimistotyössä että soitti ammatikseen pianoa. Teini-ikäisenä Groener oli opissa San Franciscon San Francisco Balletissa. Myöhemmin hän opiskeli draamaa Washingtonin yliopistossa Seattlessa. Groener on ollut naimisissa näyttelijä Dawn Didawickin kanssa vuodesta 1978 lähtien. ===Ura=== Groener on luonut uraansa sekä teatterin lavoilla, valkokankaalla että televisiossa. Hän on esiintynyt esimerkiksi näytelmissä kuten Oklahoma!, Cats ja Crazy for You, jotka esitettiin New York Cityn Broadwaylla. Hän on näytellyt myös pienemmissä teattereissa ympäri Yhdysvaltoja. Groener on saanut kolmesti Tony-palkintoehdokkuuden. Television puolella Groener on esiintynyt muun muassa useissa Star Trek -sarjoissa. Hän lienee kuitenkin tunnetuin roolistaan televisiosarjassa Buffy, vampyyrintappaja. Sarjassa Groener esitti sen kolmannen kauden päävihollista pormestari Richard Wilkinsiä. Hän esiintyi Buffyssa lähinnä sen kolmannella tuotantokaudella, mutta vieraili sarjassa pikaisesti vielä sen neljännellä ja seitsemännellä tuotantokaudella. Groener on lisäksi esiintynyt elokuvissa kuten Matkalla Perditioniin (2002) ja About Schmidt (2002). ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset tanssijat Luokka:Vuonna 1951 syntyneet Luokka:Elävät henkilöt
Entwicklung-sarja

Entwicklung- eli E-sarjan panssarivaunut olivat saksalaisten toisen maailmansodan aikainen suunnitelma korvata kaikki panssarivaununsa uusilla yhtenäistetyillä vaunuilla, joiden osat olisivat vaihtokelpoisia vaunutyypistä toiseen. Tähän sarjaan kuuluivat: *E-5 – 5–10-tonninen kevyt panssarivaunu, tiedusteluvaunu, panssarintorjuntavaunu ja panssaroitu miehistönkuljetusvaunumallisto. *E-10 – 10–25-tonninen Panzer 38(t)n ja siihen perustuvat vaunut korvaava malli. *E-25 – 50-tonninen Panzer III- ja Panzer IV -panssarivaunut ja niihin perustuvat vaunut korvaava malli. *E-50 – 50–75-tonninen Standardpanzer korvaamaan Panther- ja Tiger-panssarivaunut ja niihin perustuvat vaunumallit. *E-75 – 75–100-tonninen Standardpanzer korvaamaan Tiger II- ja Jagdtiger-vaunut * E-100 – 140-tonninen ”Tiger-Maus ”. == Aiheesta muualla == Luokka:Saksan toisen maailmansodan panssarivaunut Luokka:Toteutumattomat sotilaskalustot
Kroopin Kilta

Kroopin Kilta on turkulainen harrastajateatteriyhdistys, jonka jäsenten kiinnostuksen kohteena ovat keskiaika, viikingit sekä näytteleminen. Pääasiallisen toimintansa, eli esiintymisensä, kautta yhdistys pyrkii edistämään jäsentensä sekä yleisönsä keskiajan tuntemusta. ==Toiminta== Kroopin Kilta ry:n tekemää teatteria voi kutsua lähinnä kontakti- ja improvisaatioteatteriksi. Esityksissä on olemassa käsikirjoitus "punaisena lankana" tai toisaalta jopa pelkkä käsikirjoitettu näytelmä, mutta suuri osa kohtauksista syntyy improvisoinnin kautta yleisön sekä muiden näyttelijöiden kanssa. Kroopin Killan toiminnan kulmakivi ovat monenlaiset juhlat ja tilaisuudet, joihin heidät on palkattu esiintymään luomaan aitoa menneisyyden tunnelmaa sekä juhlahumua. Toiminta-aluetta on Turku lähialueineen, sekä muu Etelä-Suomi Vantaata sekä Hämettä myöten. Keskiaikaväki nauttii pidoista yhdessä yleisönsä kanssa samoissa pöydissä, syövät keskiaikaiseen tapaan ja puhuvat keskiaikaisia asioita, kuten juoruja, sahdin mausta, sadon onnistumisesta ja milloin mistäkin. Tanssi on myös tärkeä osa esitystä. Yleisö otetaan mukaan tanssimaan keskiaikaisia tansseja keskiaikaisen musiikin tahdeissa, jota vauhdittaa reipas laulanta. ==Historia== Kroopin Kilta perustettiin vuonna 2001 Turussa. Alun perin järjestön toiminnan tarkoitus oli olla yhteydenpitoväylänä Turun keskiaikaisilla markkinoilla esiintyvien välillä. Kysynnän vuoksi Kilta alkoi kuitenkin jo varhain tarjota esiintymisiä halukkaille. Teatterin jäseniä on runsaat sata. == Lähteet == * Turun Sanomat, 20.2.2006, Kroopin kilta tuo juhliin keskiaikaisia vieraita ==Aiheesta muualla== *Turun keskiaikamarkkinat Luokka:Harrastajateatterit Luokka:Turun teatterit
Verisunnuntai

Verisunnuntai voi tarkoittaa seuraavia asioita: * Verisunnuntai 22. tammikuuta 1905, jolloin keisari Nikolai II:n henkivartijakaarti ampui aseettomia mielenosoittajia Pietarissa. * Verinen sunnuntai tai verisunnuntai 21. marraskuuta 1920 Dublinissa, jolloin IRA tappoi brittien vakoojia, poliiseja sotilaita, ja Britit vastasivat hyökkäyksellä siviilejä vastaan * Verinen sunnuntai tai verisunnuntai 30. tammikuuta 1972, jolloin brittiarmeijan joukot ampuivat mielenosoittajia Londonderryssä, Pohjois-Irlannissa * Verinen sunnuntai, vuonna 2002 valmistunut elokuva Londonderryn tapahtumista 1972.
Piktin kieli

Piktin kieli on sukupuuttoon kuollut kieli, jota puhuttiin Skotlannissa 600–900-luvuilla. Piktiä on pidetty mahdollisesti britin kaltaisena kelttiläisenä kielenä. Toisten tutkijoiden mukaan on mahdollista, että piktin kieliä on ollut kaksi, joista toinen oli indoeurooppalainen ja toinen ei. ==Katso myös== * Piktit == Lähteet == Luokka:Euroopan kuolleet kielet Luokka:Skotlannin kielet Luokka:Kelttiläiset kielet
Subjektivismi

Subjektivismi on filosofinen näkökanta, joka korostaa subjektin kokemusta kaiken mittana. Subjektivismin muotoja: * Metafyysinen eli ontologinen subjektivismi katsoo, että todellisuuden olemassaolo riippuu tajunnasta. * Moraalinen subjektivismi katsoo, ettei moraalisilla arvoilla ole inhimillisistä tunteista, tarpeista ja toiveista riippumatonta merkitystä. Pragmatistiseen koulukuntaan kuuluneen filosofina ja psykologina toimineen William Jamesin totuusteorian määrityksissä on metafyysisiä subjektivismin piirteitä. Moraalisen subjektivismin motivaationa voi olla emotivismi, joka perustuu näkemykseen, että moraalikäsitykset muotoutuvat ihmisten tunne-elämän ja asennemaailman pohjalta. Myös analyyttinen ja moraalinen relativismi ovat yhteydessä moraaliseen subjektivismiin. == Katso myös == * Objektivismi * Relativismi * Subjektiivisuus == Lähteet == Luokka:Filosofiset opit
Tenavatähti 1992

Tenavatähti 1992 on vuoden 1992 Tenavatähti-lastenlaulukilpailun puitteissa julkaistu kokoelma, jolla laulavat kyseisen kilpailun finalistit, semifinalistit sekä neljä alkukilpailijaa. Iältään laulajat ovat 7–12-vuotiaita ja esittävät oman kilpailukappaleensa. Levy koostuu pääsääntöisesti iskelmämusiikista, mutta mukana on myös monta lastenlaulua sekä kaksi kansanlaulua. Laulut esitetään suomeksi lukuun ottamatta yhtä pohjoissaamenkielistä ja yhtä ruotsinkielistä esitystä. == Kappaleet == == Lähteet == Luokka:Vuoden 1992 albumit Luokka:Tenavatähti-kokoelmalevyt Luokka:Timo Lindströmin tuottamat albumit Luokka:Jaakko Salon tuottamat albumit